
Република Србија
МИНИСТАРСТВО ФИНАНСИЈА 

	Број: 2628217 2026 10520 004 009 012 001

	3. јул 2026. године

	Кнеза Милоша 20
Б е о г р а д




	





На основу члана 41в Пословника Владе („Службени гласник РС”, бр. , 69/08, 88/09, 33/10, 69/10, 20/11, 37/11, 30/13, 76/14, 8/19 – др. уредба и 106/25), Министарство финансија објављује 
ИЗВЕШТАЈ
О СПРОВЕДЕНОЈ ЈАВНОЈ РАСПРАВИ О НАЦРТУ ЗАКОНА О ИЗМЕНАМА И ДОПУНАМА ЗАКОНА О ПОРЕЗУ НА ДОБИТ ПРАВНИХ ЛИЦА

	Назив нацрта/предлога акта:
	НАЦРТ ЗАКОНА О ИЗМЕНАМА И ДОПУНАМА ЗАКОНА О ПОРЕЗУ НА ДОБИТ ПРАВНИХ ЛИЦА

	Надлежни предлагач:
	МИНИСТАРСТВО ФИНАНСИЈА

	Период спровођења јавне расправе:
	Од 1. јуна 2026. године до 21. јуна 2026. године.

	Методи спровођења: Достављање писаних коментара (навести рок):
	Објава јавног позива за учешће  у јавној расправи са Програмом јавне расправе, Нацртом текста закона са образложењем, на сајту Министарства финансија: 
https://mfin.gov.rs/propisi/javne-rasprave, као и на Порталу „еКонсултације”, на адреси: https://ekonsultacije.gov.rs/.

Достављање писаних коментара омогућено је електронским путем преко Портала „е-Консултације”, путем електронске поште на е-мејл адресу fiskalni.sektor@mfin.gov.rs  или писаним путем на адресу: Министарство финансија – Сектор за фискални систем, ул. Кнеза Милоша бр. 20, 11000 Београд, у периоду од 1. јуна 2026. године до 21. јуна 2026. године.

	Други методи спровођења јавне расправе (навести методе, време и место одржавања):
	Израда презентације, представљање презентације текста Нацрта закона одржано је дана 16. јуна 2026. године, са почетком у 14 часова, у просторијама Привредне коморе Србије.


	Да ли је у потпуности спроведен програм јавне расправе (ако није, навести разлоге): 
	Програм је спроведен у потпуности у складу са Закључком Владе 05 Број: 011-5242/2026-1 од 28. маја 2026. године и Програмом јавне расправе.  

	Да ли је осигурано учешће свих идентификованих циљних група у јавној расправи (навести које су циљне групе учествовале у јавној расправи, а које нису):
	Учесници у јавној расправи су релевантни државни органи, представници привредних субјеката, стручна јавност, као и друге заинтересоване стране. 

	Које су друге заинтересоване стране учествовале у јавној расправи (уколико је могуће идентификовати их):
	Није било других заинтересованих страна које су учествовале у јавној расправи.

	Да ли је спровођење јавне расправе изазвало додатне буџетске трошкове (ако јесте, навести разлоге):
	Спровођење јавне расправе није изазвало додатне буџетске трошкове.

	Информације о достављеним коментарима, предлозима и сугестијама 
	На Порталу „еКонсултације”, путем електронске поште, као и писаним путем,  достављене примедбе, предлози и сугестије. 
Укупно je достављенo више коментара, који су размотрени у оквиру јавне расправе, поводом којих су дата одговарајућа појашњења и образложења.

	Aнализа примљених коментара  
	У Табели 1. приказани су достављени коментари, као и анализа примљених коментара са одговорима.



На предлог Министарства финансија, Закључком Владе 05 Број: 011-5242/2026-1 од 28. маја 2026. године, одређено је спровођење јавне расправе о Нацрту закона о изменама и допунама Закона о порезу на добит правних лица (у даљем тексту: Нацрт закона) и Програм јавне расправе, која је спроведена у периоду од 1. јуна до 21. јуна 2026. године.
Програм јавне расправе о Нацрту закона, са прилозима утврђеним Пословником Владе, објављен је на интернет страници Министарства финансија https://mfin.gov.rs/propisi/javne-rasprave и на Порталу „еКонсултације”, са позивом свим заинтересованим странама да у току трајања јавне расправе доставе своје коментаре, предлоге и сугестије за унапређење текста Нацрта закона, преко Портала еКонсултације https://ekonsultacije.gov.rs/, путем електронске поште на е-мејл адресу fiskalni.sektor@mfin.gov.rs  или писаним путем на адресу: Министарство финансија – Сектор за фискални систем, ул. Кнеза Милоша бр. 20, 11000 Београд, са назнаком „Јавна расправа – Нацрт закона о изменама и допунама Закона о порезу на добит правних лица”. Јавна расправа реализована је у потпуности у складу са усвојеним Програмом јавне расправе. 
Текст Нацрта закона представљен је на округлом столу које је Министарство финансија одржало 16. јуна 2026. године у просторијама Привредне коморе Србије. Учесници на округлом столу били су: привредни субјекти  и друга заинтересована лица. 
Табела 1. Анализа примљених коментара на Нацрт закона пристиглих током спровођења online јавне расправе

	Р.бр.
	Подносилац примедбе/ сугестије/ коментара
	Члан на који се примедба/ сугестија/коментар односи
	Примедба/сугестија/коментар
	Одговор на примедбу/сугестију/
коментар

	1.
	Институт за упоредно право
	
Чл. 4. и 5. Нацрта закона





	Подносилац примедбе предлаже брисање одређених одредаба у оквиру чл. 4. и 5. Нацрта закона, и то брисање предложеног става 3. члана 37њ Закона о порезу на добит правних лица, односно брисање става 4. члана 40д и става 11. члана 40ђ Закона о порезу на добит правних лица, имајући у виду да, према мишљењу подносиоца, предложеним одредбама није у потпуности усвојена идеја из АТАД Директиве. С тим у вези,
подносилац предлаже да се у Нацрт закона унесе нови члан 62и којим ће се прецизније обухватити антиабузивне мере, при чему би предложено законско решење требало усвојити по угледу на словеначки Закон о порезу на добит правних лица. 
	У вези са изнетим коментаром, указује се да ће примедба бити усвојена у смислу уношења опште антиабузивне мере у Закон о порезу на добит правних лица.

	2.
	Унија послодаваца Србије
	Чл. 2.-5. Нацрта закона

	У вези предложеног члана 37о, којим се прописује да друштво преносилац, друштво преузималац и члан друштва имају права и обавезе ако су испунили прописане услове и на основу пријаве поступака спајања, поделе, делимичне поделе, преноса имовине и замене акција Пореској управи, подносилац примедбе сматра да је потребно прецизирати да ли је реч о пријави информативног
карактера или о поступку претходног одобрења, с обзиром да недовољно прецизна формулација може довести до правне несигурности, различите праксе Пореске управе и ризика да порески обвезник изгуби право због формалног пропуста, иако су материјални услови испуњени. С тим у вези, предлаже да се да се члан 37о допуни тако да се јасно пропише: рок за подношење пријаве, садржина пријаве, документација која се доставља и др.

Такође, а у вези са чл. 2. до 5. Нацрта закона, подносилац указује да би се усвајањем предложених чланова створила потреба за додатном документацијом из иностранства, што би могло да повећава административне трошкове и захтева додатно време.

У вези предложених чл. 40б–40ђ Закона о порезу на добит правних лица, подносилац примедбе подржава уређивање пореског третмана исплата између повезаних правних лица из различитих држава чланица, али сматрамо да предложени режим
доказивања испуњености услова мора бити практично применљив. Посебно указује да обавеза прибављања потврда у тренутку исплате може у пракси довести до проблема, нарочито у пословању са страним партнерима, када прибављање документације зависи од органа друге државе, интерних процедура страног правног лица и рокова који нису под контролом домаћег исплатиоца, па с тим у вези предлаже да се омогући да потврда важи за одређени период, на пример 12 месеци, ако се чињенично стање није променило, да се омогући накнадно достављање потврде и повраћај плаћеног пореза по поједностављеној процедури, да се признају електронске потврде и електронска документација страних пореских органа и др.

У вези са предложеним чланом 62а Закона о порезу на добит правних лица подносилац указује да се тим чланом уводи правило да се прекорачени трошкови задуживања могу признати као расход до 30% ЕБИТДА или до 3.000.000 евра у динарској противвредности, ако је тај износ повољнији за пореског обвезника. Иако је је циљ правила разумљив у контексту спречавања премештања добити, подносилац предлаже додатно прецизирање како би се избегло прекомерно оптерећење домаћих привредних субјеката који немају структуре за агресивно пореско планирање.

У вези предложених чл. 62б–62з Закона о порезу на добит правних лица, подносилац примедбе подржава увођење правила против злоупотреба, али указује да су предложене одредбе сложене и да захтевају висок ниво правног, рачуноводственог и пореског знања. Због тога је неопходно обезбедити јасну границу примене ових правила, како се домаћа микро, мала и средња предузећа не би излагала несразмерном ризику и трошковима усклађивања
	У вези са изнетим коментаром, указује се да је у ставу 3. предложеног члана 37о Закона о порезу на добит правних лица, прописано да начин спровођења овог члана прописује министар финансија, што значи да ће подзаконским актом отклонити   све недоумице у погледу подношења пријаве, њене садржине, документације и сл., при чему се напомиње да је за коришћење права потребно испуњење свих услова из става 1. овог члана. 

У вези осталих примедаба, а с обзиром на то да није реч о конкретним примедбама на текст Нацрта закона, предложено није имплементирано. Министарство финансија ће дате сугестије имати у виду приликом даљег усаглашавања прописа Републике Србије са прописима Европске уније.  

	3.
	Институт за упоредно право
	Члан 5. Нацрта закона
	Подносилац примедбе сматра да усклађеност са директивом није потпуна, посебно у делу који се односи на стварног власника прихода. Сматра да у свим одредбама предложеног члана 40б Закон о порезу на добит правних лица, треба да стоји „стварни власник камата и ауторских накнадаˮ.
Поред тога указује да није јасно да ли је листа посредника из предложеног члана 40б став 7. Закона о порезу на добит правних лица коначна, односно да ли су у загради дати само примери посредника.
Такође, подносилац предлаже да се уместо појма „опуномоћникˮ  користи појам „трастиˮ који би се дефинисао у Нацрту закона.
Поред тога, а што се тиче односа између одредбе о стварном власнику из пореских уговора из члана 40а и исте одредбе из члана 40б Нацрта, требало би навести у члану 40а да се примењује међународни контекст стварног власника прихода који се може наћи у ОЕЦД Коментару Модел-конвенције 2017, или преписати из Коментара такав текст и унети у домаћи закон.
	У вези са изнетим указује се да је за потребе примене предложеног члана 40б Закона о порезу на добит правних лица несумњиво јасно, из целокупног текста одредбе овог члана, да се ради о примаоцу камата и ауторских накнада.

	4.
	- Заштитна радионица Жељезничар
доо Суботица;
- Паркер Тим
доо Краљево;
- ДЕС СУНЦЕ доо Нови Сад;
- Удружење предузећа за професиона-ну рехабилита-
цију и  запошљавање
особа са 
инвалидитетом
- НАЛЕД;
- Унија послодаваца Србије;
- „Novitas Consult” доо Шабац;
- „Atlantic” доо Ниш;
ТРИГАНО Приколице доо Крагујевац;
- „СИЛИОНˮ д.о.о. Ковин;
-Иницијатива за права особа са менталним инвалидитетом – MDRI – S Београд;
- Српски филантропски форум Београд;
„Caritas” Шабац;
- ПКС у име – Савета за друштвено одговорно пословање;
- Савет страних инвеститора.



	Члан 6. Нацрта закона
	Подносиоци примедаба указују да уколико се усвоји предложено законско решење, без претходно утврђеног ефекта, резултат ће бити снажан удар на систем социјалне заштите, јер послодавци без економског подстицаја неће имати интерес да се баве професионалном рехабилитацијом, запошљавањем и одржавањем запослења особа са инвалидитетом. Уколико остану без посла, особе са инвалидитетом ће неминовно користити права из социјалне заштите. С тим у вези, очекивани фискални ефекат укидања мере је ограничен или занемарљив, док је известан социјални ефекат негативан. Имајући у виду наведено, подносиоци примедаба предлажу да се члан 6. Нацрта закона брише.
	У вези са изнетим коментарима, указује  се да ће се у оквиру коначне верзије Нацрта закона приступити измени члана 6. Нацрта закона, односно измени одредбе члана 46. Закона о порезу на добит правних лица у смислу њеног усаглашавања са прописима о државној помоћи.

	5.
	
- Бора Кечић Вангабаритни транспорти доо;
- Предузеће за путеве Крагујевац доо;
- Унија послодаваца Србије.




	Чл. 7.-13. 
Нацрта закона
	Подносиоци примедбе указују да  члан 50а Закона треба задржати јер представља изузетно добро решење за стимулисање и развој привредних друштава и привреде у целини. Укидањем овог члана доћи ће до дестимулације како у набавци нове опреме тако и у запошљавању нових радника. Предузећа ће куповати половну, застарелу и небезбедну опрему а раднике запошљавати на одређено време и тиме стварати једну општу пословну неизвесност.
Уколико се остане при ставу да је потребно брисати подстицај потребно је израдити нови систем развојних пореских подстицаја за микро, мала и средња правна лица; да се задрже подстицаји за продуктивне инвестиције, куповину опреме, запошљавање и др.; да се за мала привредна друштва и предузетнике пропише поједностављен режим коришћења подстицаја; да се подстицаји могу условити реалним економским критеријумима, као што су повећање броја запослених, раст прихода, улагање у основна средства, у обуку запослених и др. 
	У вези предложених коментара указује се да је Нацртом закона предложено  укидање овог подстицаја из разлога што одредбе који уређују овај подстицај нису у складу са правилима о државној помоћи при чему је предложено да се брисање ове одредбе изврши приликом прве измене Закон о порезу на добит правних лица са применом од  1. јануара 2028. године. 

	6.
	-НАЛЕД;
-Унија послодаваца Србије.

	Члан 14. Нацрта закона

	Предлаже се задржавање пореског кредита из члана 50ј Закона о порезу на добит правних лица, уз његово даље нормативно прецизирање и евентуално усмеравање ка регулисаним облицима инвестиционих структура (нпр. фондови ризичног капитала, односно алтернативни инвестициони фондови), увођење највишег износа помоћи по иновативном друштву и јачање механизама еx-анте и еx-пост контроле ради управљања ризиком кумулације државне помоћи. 
Такође се предлаже усклађивање дефиниције стартапа, односно новооснованог привредног друштва које обавља иновациону делатност, са кровним Законом о иновационој делатности.
	У вези предложених коментара указује се да је Нацртом закона предложено укидање овог подстицаја од 1. јануара 2027. године, имајући у виду да законске одредбе које уређују предметни подстицај нису у складу са правилима о државној помоћи, а поменути подстицај обвезници нису користили у значајној мери.

	7.
	-Унија послодаваца Србије;
- Удружење осигуравача Србије;
- Америчка привредна комора у Србији.
	

Члан 17.
Нацрта закона





	Предлаже се да се подзаконски акти за спровођење овог закона донесу најкасније 90 дана пре почетка примене одредаба на које се односе. Одредбе овог закона за чију примену је неопходно доношење подзаконских аката не могу се примењивати на штету пореског обвезника пре доношења и објављивања тих подзаконских аката.
Такође, предлаже се исправка техничке грешке у члану 17. Нацрта закона. 
	Имајући у виду обимност предложених измена пореских закона, мишљења смо да је рок од годину дана целисходан. Такође, указује се да ће техничка грешка бити исправљена.

	8.
	-Удружење банака Србије;
-ЕКО СТЕП ПАЛЛЕТ доо Петровац на Млави;
-„Meridian Techˮ доо Београд;
-Удружење приређивача игара на срећу УПИС Нови Београд;
-„NEW AGRARˮ доо Ривица;
-„Моzzartˮ доо Београд;
-Српски пословни клуб Привредник Београд;
-Обновљиви извори енергије Србије;
-„Halkbankˮ а.д. Београд;
-„Ernst & Youngˮ доо Београд;
-Привредна комора Србије;
-Савет страних инвеститора;
-Унија послодаваца Србије.

	Чл. 18. и 19. Нацрта закона
	Подносиоци примедаба предлажу да се у оквиру прелазних и завршних одредаба Нацрта закона измене чланови који уређују рок за могућност коришћења пореских подстицаја из чл. 50а и 50ј Закона о порезу на добит правних лица.  С тим у вези, предлаже се да се укидање предметних пореских подстицаја помери до 1. јануара 2028. године, односно 1. јануара 2029. године или на дужи временски рок (нпр. до године која претходи години приступања Републике Србије Европској унији).
Такође, предлаже се да се у члану 18. Нацрта закона изврши додатно прецизирање ради отклањања могућих нејасноћа у погледу њене примене, и то да наставак коришћења права на порески подстицај имају и они обвезници који су то право стекли пре 2026. године.
	У вези изнетог указује се да је предлог везан за продужење рока за коришћење пореског подстицаја из члана 50а Закона о порезу на добит правних лица делимично усвојен, при чему је предложено да се брисање ове одредбе изврши приликом прве измене Закон о порезу на добит правних лица са применом од  1. јануара 2028. године.  

Такође, Министарство финансија напомиње да ћу се у члану 18. Нацрта закона извршити прецизирање у смислу који обвезници ће моћи користити подстицај из члана 50а Закона о порезу на добит правних лица до истека рока прописаног одредбама тог члана. 

	9.
	-Удружење осигуравача Србије;
- Америчка привредна комора у Србији.
	Члан 16. 
Закона о порезу на добит правних лица
	Предлаже се додавање новог става у оквиру члана 16. Закона о порезу на добит правних лица, који гласи:  „На терет расхода у пореском билансу признаје се и увећање исправке вредности потраживања  на појединачној основи  у износу обрачунатом у складу са МСФИ 9 на терет расхода у пореском периоду.ˮ.
	У вези са изнетим указује се да је основна сврха доношења овог закона усклађивања  закона који уређује опорезивање добити правних лица са прописима Европске уније. С обзиром да се поднети предлог не односи на то, исти није прихваћен.

	10.
	- Удружење осигуравача Србије;
- Америчка привредна комора у Србији.
	Члан 22а 
Закона о порезу на добит правних лица
	Предлаже се додавање става, који гласи:
„На терет расхода у пореском билансу друштва за осигурање и друштва за реосигурање признаје се повећање исправке вредности потраживања обрачунато у складу са МСФИ 9, које је исказано на терет расхода у билансу успеха.
У случају смањења исправке вредности потраживања, приход исказан по том основу укључује се у пореску основицу само у делу у коме је претходно признат расход по основу те исправке вредности.ˮ.

	Предлог није усвојен из разлога наведеног  под тачком 9. ове табеле.


	11.
	- Удружење осигуравача Србије;
- Америчка привредна комора у Србији.
	Члан 22в 
Закона о порезу на добит правних лица
	Додати став који гласи:
„Изузетно од става 1. овог члана, расходи по основу очекиваних кредитних губитака (ЕЦЛ) обрачунати у складу са МСФИ 9 признају се као порески расход у пореском периоду у којем су исказани у пословним књигама пореског обвезника.ˮ.
	Предлог није усвојен из разлога наведеног  под тачком 9. ове табеле.


	12.
	Привредна комора Србије
	Члан 40. Закона о порезу на добит правних лица
	Подносилац коментара предлаже укидање пореза по одбитку на промет секундарних сировина и отпада, с обзиром на то да је последица оваквог решења да продавци секундарних сировина често остварују повољније услове продајом робе иностранству, док домаћи прерађивачи, у настојању да обезбеде довољне количине сировина за производњу, неретко преузимају на себе терет овог пореза кроз повећање откупних цена, што додатно умањује њихову конкурентност.
	Предлог није усвојен из разлога наведеног  под тачком 9. ове табеле.



	
Јавна расправа о Нацрту закона спроведена је транспарентно, уз учешће свих заинтересованих страна.

